smcproject/ml-wiki-sentences huggingface dataset:
റബ്ബാനിയുടെ ജാമിയത്ത് കക്ഷിയിലെ അംഗമായിരുന്ന ഇസ്മാ ഈൽ ഖാന്റെ സ്വാധീനമായിരുന്നു സർക്കാരിനുണ്ടായിരുന്നു മൂന്നാമത്തെ ഭീഷണി.
ഹെറാത്തിലും പടിഞ്ഞാറൻ അഫ്ഗാനിസ്താനിലും ഫലപ്രദമായ ഒരു സംഘടനാസംവിധാനം കെട്ടിപ്പടുത്ത ഇസ്മാ ഈൽ ഖാൻ , സ്വയം അമീർ എന്ന് പ്രഖ്യാപിച്ചിരുന്നു.
ഇക്കാലത്ത് കാബൂളിലും മറ്റും കലാപങ്ങൾ നടന്നുകൊണ്ടിരുന്നതിനാൽ, പടിഞ്ഞാറൻ അഫ്ഗാനിസ്താൻ രാജ്യത്തെ ഏറ്റവും വാസയോഗ്യമായ പ്രദേശമായും മാറിയിരുന്നു.
ഇതിനെല്ലാം പുറമേ, പുറത്തുനിന്നുള്ള എതിർപ്പുകളായിരുന്നു റബ്ബനിയുടെ പ്രധാന പ്രശ്നം, 1992 അവസാനം മുതലേ, പഴയ പ്രതിരോധകക്ഷികളുടെ മാറിക്കൊണ്ടെയിരുന്ന വിവിധ സഖ്യങ്ങളുടേയും നിരവധി ആക്രമണങ്ങൾ, റബ്ബാനിക്കും മസൂദിനും നേരിടേണ്ടീവന്നു.
തുടർച്ചയായ ഈ യുദ്ധങ്ങൾ മൂലം, നിരവധി അഫ്ഗാനികൾക്ക് ജീവഹാനി സംഭവിക്കുകയും അഫ്ഗാനികൾക്കിടയിൽ മുജാഹിദീന്റെ വിലനഷ്ടപ്പെടുകയും ചെയ്തു.
റബ്ബാനിയുടെ ജാമിയത്തിനു പുറമേ, ഹെക്മത്യാറീന്റെ ഹിസ്ബ് ഇ ഇസ്ലാമി, ജനറൽ ദോസ്തമിന്റെ ഉസ്ബെക് സൈന്യം, അബ്ദ് അൽ അലി മസാരിയുടെ നേതൃത്വത്തിൽ ഷിയകളുടെ ഹിസ്ബ് ഇ വാഹ്ദത് തുടങ്ങിയവയായിരുന്നു പ്രധാന സൈനികകക്ഷികൾ,
പെഷവാർ ധാരണയനുസരിച്ച് , റബ്ബാനി 1992 ഒക്ടോബർ അവസാനം പ്രസിഡണ്ട് പദവി ഒഴിയേണ്ടതായിരുന്നെങ്കിലും സ്ഥാനമൊഴിയാൻ അദ്ദേഹം വിസമ്മതിച്ചത് പോരാട്ടങ്ങളുടെ ശക്തി കൂട്ടാൻ ഇടയാക്കി.
തുടർച്ചയായ പോരാട്ടം കാബൂൾ നഗരത്തെ താറുമാറാക്കുകയും ആയിരക്കണക്കിന് നഗരവാസികൾ നഗരം വിട്ടുപോകുകയും ചെയ്തു.
കാബൂളിനു പുറത്തും വിവിധനേതാക്കൾ സ്വതന്ത്രരായി അവരവരുടെ മേഖലയിൽ ആധിപത്യം സ്ഥാപിച്ചു.
പ്രധാനപാതയോരങ്ങളിൽ ആധിപത്യം സ്ഥാപിച്ച് ഈ നേതാക്കൾ, വഴിയാത്രക്കാരെ കൊള്ളയടിക്കുകയും ചുങ്കം ചുമത്തുകയും ചെയ്തു.
കന്ദഹാറിലെ സ്ഥിതി വളരെ മോശമായിരുന്നു.
1994-ൽ താലിബാന്റെ ഉയർച്ച വരെ രാജ്യത്തെ ഈ അരക്ഷിതാവസ്ഥ തുടർന്നു.
എന്നാൽ ഇതിനിടയിലും ഹെറാത്തിലെ ഇസ്മാഈൽ ഖാനും , മസാർ-ഇ ശരീഫിലെ ജനറൽ ദോസ്തവും , തങ്ങളുടെ അധീനപ്രദേശങ്ങളിൽ ഏറെക്കുറേ മെച്ചപ്പെട്ട ഭരണം കാഴ്ചവച്ചു.
താലിബാന്റെ ഉയർച്ച, ഇസ്ലാമിക് സ്റ്റേറ്റിന്റെ അന്ത്യം
1994-ഓടെ പാകിസ്താൻ അതിർത്തിയോട് ചേർന്ന് തെക്കൻ അഫ്ഗാനിസ്താനിൽ നിന്നും മൗലിക ഇസ്ലാമികതയിലടിസ്ഥിതമായ ഒരു സംഘടനയായ താലിബാൻ മുല്ല മുഹമ്മദ് ഒമറിന്റെ നേതൃത്വത്തിൽ ഉയർന്നുവന്നു.
അങ്ങനെ കന്ദഹാർ മേഖല മുഴുവൻ കാബൂൾ നിയന്ത്രണത്തിൽ നിന്നും അറ്റുപോയി.
പടിഞ്ഞാറൻ അഫ്ഗാനിസ്താനിലെ ചില പ്രദേശങ്ങളും താലിബാൻ പിടിച്ചടക്കിയതിനു ശേഷം, ഗസ്നിയിൽ വച്ച് താലിബാൻ ഹെക്മത്യാറിനെതിരെ പോരാടി.
ഹെക്മത്യാറിനെതിരെയുള്ള പോരാട്ടത്തിൽ റബ്ബാനിയുടേയും നബി മുഹമ്മദിയുടേയും സൈന്യങ്ങളും താലിബാനോടൊപ്പം ചേർന്നിരുന്നു.
ഹെക്മത്യാറിന്റെ പരാജയത്തിനു ശേഷം 1995-ഓടെ ഷിയ വിഭാഗങ്ങളുമായി ഒത്തുചേർന്ന് താലിബാൻ, റബ്ബാനിയുടെ സേനക്കെതിരെ ആക്രമിക്കാൻ തുടങ്ങി.
എങ്കിലും 1995 മാർച്ച് 19-ന് അഹ്മദ് ഷാ മസൂദ് , താലിബാനെ പരാജയപ്പെടുത്തി കാബൂളിന്റേയും പരിസരപ്രദേശങ്ങളുടേയും നിയന്ത്രണം കൈക്കലാക്കി.
ഈ പരാജയത്തിനു ശേഷവും മുന്നേറിയ താലിബാൻ, പടിഞ്ഞാറൻ അഫ്ഗാനിസ്താനും മദ്ധ്യ അഫ്ഗാനിസ്താനും മുഴുവൻ നിയന്ത്രണത്തിലാക്കി.
ഇതിനു ശേഷം 1996 സെപ്റ്റംബർ 11-ന് ജലാലാബാദും സെപ്റ്റംബർ 26-ന് കാബൂളും കൈയടക്കി.
താലിബാന്റെ കാബൂളിലെ പ്രവേശനം, റബ്ബാനി ഭരണകൂടത്തിന്റേയും ഇസ്ലാമിക് സ്റ്റേറ്റ് ഓഫ് അഫ്ഗാനിസ്താന്റേയും ഭരണത്തിന്‌ അന്ത്യം കുറിച്ചു.
ഇസ്ലാമും വിമർശനങ്ങളും ഇംഗ്ലീഷ് വിലാസം https://ml.wikipedia.org/wiki/Criticism_of_Islam
ഇസ്‌ലാമിന്റെ ആരംഭകാലം മുതൽതന്നെ ഇസ്‌ലാമിനെതിരെ വിമർശനങ്ങൾ ഉണ്ടായിവന്നു.
ആദ്യകാല വിമർശനങ്ങൾ മക്കയിലെ ബഹുദൈവവിശ്വാസികളിൽ നിന്നും യഹൂദികളിൽ നിന്നും ക്രിസ്ത്യാനികളിൽ നിന്നുമാണ് ഉണ്ടായത്.
ഒൻപതാം നൂറ്റാണ്ടിനു മുൻപ് ഇസ്‌ലാമിനെ ഒരു മൗലിക ക്രിസ്തീയ മതനിന്ദകരായി ക്രിസ്ത്യാനികൾ കരുതി.
പിന്നീട് ഇസ്‌ലാമിനകത്തുനിന്നും, യഹൂദ എഴുത്തുകാരിൽ നിന്നും കൂടാതെ ക്രിസ്തീയ സഭാധികാരിൽ നിന്നും ഇസ്‌ലാമിനെതിരെ വിമർശനങ്ങളുയർന്നു.
ഇസ്‌ലാമിന്റെ വിശുദ്ധഗ്രന്ഥമായ ഖുർആന്റെ വിശ്വാസ്യതയെ വിമർശകർ ചോദ്യംചെയ്തിരിക്കുന്നു.
ആധുനിക ഇസ്‌ലാമിക രാഷ്ട്രങ്ങളിലെ മനുഷ്യാവകാശ പ്രശ്നങ്ങളേയും, സ്ത്രീകളോട് സ്വീകരിക്കപ്പെടുന്ന ഇസ്‌ലാമിക നിയമങ്ങളേയും അതിന്റെ ആചാരങ്ങളേയും കേന്ദ്രീകരിച്ചുള്ളതാണ് മറ്റു വിമർശനങ്ങൾ.
പാശ്ചാത്യനാടുകളിലെ മുസ്‌ലിം കുടിയേറ്റക്കാരുടെ ഇഴുകിച്ചേരൽ സ്വഭാവത്തെ ഇസ്‌ലാം നിഷേധാത്മകമായാണ് സ്വാധീനിക്കുന്നതെന്ന് വിമർശകർ അഭിപ്രായപ്പെടുന്നു.
ചരിത്രം ആദ്യകാല ഇസ്‌ലാം
അറബികളെയും ഇസ്‌ലാമിനെയും കുറിച്ച് നല്ല പരിചയമുണ്ടായിരുന്ന ഡമസ്ക്കസിലെ ജോൺ (ക്രി.ശേ 676-749) മുഹമ്മദിനെ സ്വാധീനിച്ചത് അക്കാലത്തുണ്ടായിരുന്ന ആരിയൻ വിശ്വാസിയായ ( ത്രിത്വം എന്ന ദൈവസങ്കൽപ്പം തിരസ്കരിക്കുന്ന ഒരു ക്രിസ്തുമത കൂട്ടരാണ് അരിയനൈറ്റ്സ്) ബാഹിരയാണെന്നും ഇസ്‌ലാമിക തത്ത്വങ്ങൾ ബൈബിളിൽ നിന്ന് അടർത്തിയെടുത്ത് പുനഃക്രമീകരിക്കപ്പെട്ടവയാണെന്നും പറയുന്നു.
മുഹമ്മദ് ബൈബിളിലെ പഴയനിയമവും പുതിയനിയമവും കൂട്ടിക്കലർത്തിയാണ് ഖുർആനിലെ തത്ത്വങ്ങൾ രചിച്ചതെന്ന് ജോൺ പറയുന്നു.
കൂടാതെ അബ്രഹാമിന്റെ ഭാര്യയായ സാറായുടെ സന്തതികളല്ല അറബികളെന്നും മറിച്ച് അബ്രഹാമിന്റെ രണ്ടാം ഭാര്യയും അടിമയും ആയിരുന്ന ഹാജറി(ഹാഗാറി)ന്റെ സന്തതികളായാണ് അറബികൾ അറിയപെട്ടിരുന്നതെന്നും ജോൺ പറയുന്നു.
ഡമാസ്ക്കൊസിലെ ജോൺ മുഹമ്മദിന്റെ സമകാലികനായിരുന്നെങ്കിലും അദ്ദേഹം എഴുതിയ മുഹമ്മദിന്റെ ജീവചരിത്രം തെറ്റാണെന്ന് ജോൺ വി. ടുളൻ എന്ന ഒരു ചരിത്രകാരൻ പറയുന്നു.
പക്ഷേ അദ്ദേഹം വിശദീകരിക്കാൻ തയ്യാറായില്ല.
മദ്ധ്യകാല ഇസ്‌ലാം
ഇസ്‌ലാമിന്റെ ആദ്യ കാലഘട്ടത്തിൽ അംഗങ്ങൾക്ക് അവരുടെ സിദ്ധാന്തങ്ങളെ ചോദ്യം ചെയ്യാനുള്ള അനുവാദമുണ്ടായിരുന്നു.
ആ കാലഘട്ടത്തിലെ ഇസ്‌ലാമിക വിശ്വാസിയായിരുന്ന അൽ-മറി എന്ന അന്ധനായ കവി ഇപ്രകാരം പറഞ്ഞു:
അവർ അവരുടെ വേദപുസ്തകങ്ങൾ മനഃപ്പാടമാക്കി ഉരുവിടുന്നു, പക്ഷേ തെളിവുകൾ സുചിപ്പിക്കുന്നത് അവയെല്ലാം ആദി മുതൽ അവസാനം വരെ വെറും ആഭാസമായ കെട്ടുകഥകൾ മാത്രമാണ്.
അല്ലയോ ചിന്തിക്കുക, സത്യം മാത്രം സംസാരിക്കുക.
മത പാരമ്പര്യങ്ങൾ ഉരുക്കിയെടുത്ത് വ്യാഖ്യാനിക്കുന്ന മുഢന്മാരെ നശിപ്പിക്കുക!
1280-ൽ ജീവിച്ചിരുന്ന യഹൂദ തത്ത്വശാസ്ത്രഞനായ ഇബിൻ കമുന ശരീഅത്ത്‌ തത്ത്വങ്ങൾ നീതിയുടെ തത്ത്വങ്ങൾക്ക് വിരുദ്ധമാണെന്നും കൂടാതെ മുഹമ്മദ് ഒരു പാപമില്ലാത്ത പൂർണ്ണമനുഷ്യനായിരുന്നെന്നുള്ള ഇസ്‌ലാമിന്റെ അവകാശവാദം തെറ്റാണെന്ന് തെളിയിക്കുന്നതുമാണെന്നും അഭിപ്രായപെട്ടു.
അദ്ദേഹം ഇപ്രകാരം എഴുതി:"മുഹമ്മദ് ഒരു പൂർണ്ണമനുഷ്യനായിത്തീർന്നു എന്നുള്ളതിനു യാതൊരു തെളിവുമില്ല കൂടാതെ മറ്റു വ്യക്തികളെ അദ്ദേഹത്തിനു പൂർണ്ണനാക്കാനാകും എന്നതും തെളിയിക്കപെട്ടിട്ടില്ല ".
കൂടാതെ ഇസ്‌ലാം വിശ്വാസികളായി തീരുന്നവർ ചില ലക്ഷ്യങ്ങളുടെ പേരിലാണ് അത് ചെയ്യുന്നതെന്നും അഭിപ്രായപെട്ടുകൊണ്ട് അദ്ദേഹം ഇപ്രകാരം എഴുതി:
ഇസ്‌ലലാമിനെ സ്വഹിതപ്രകാരം സ്വീകരിക്കുന്നവരെ നാം ഇന്നുവരെ  കാണുന്നില്ല.
പീഡനങ്ങളെ ഭയം, അധികാരമോഹം, വലിയ കരമടയ്ക്കണമെന്ന ഭയം, തടവിലാക്കപെടുമെന്ന ഭയം,  അല്ലെങ്കിൽ ഒരു മുസ്‌ലിം സ്ത്രീയുമായുള്ള പ്രണയം എന്നിവയൊക്കെയാണ് ഇസ്‌ലാം സ്വീകരിക്കാൻ ആളുകളെ നിർബന്ധിക്കുന്നത്.
ധനികനും, ദൈവഭക്തനും, ആദരിക്കപെടുന്നവനുമായ ഒരു മറ്റുമതാനുയായി മുകളിൽ പറഞ്ഞ കാരണങ്ങൾക്കെല്ലാതെ ഇസ്‌ലാം സ്വീകരിക്കുന്നതായി കാണപ്പെടുന്നില്ല
പന്ത്രണ്ടാം നുറ്റാണ്ടിലെ യഹൂദ ദൈവശാസ്ത്രഞരുടെ കൂട്ടമായ മൈമൊനൈഡസ് ഇസ്‌ലാമും യഹൂദമതവുമായുള്ള ബന്ധം തത്ത്വത്തിൽ മാത്രമാണെന്ന് അഭിപ്രായപെട്ടു.
കൂടാതെ ഇസ്‌ലാം യഹൂദമതത്തെപോലെ ഏകദൈവത്തെ ആരാധിക്കണമെന്ന് നിഷ്കർഷിക്കുന്നെങ്കിലും ഇസ്‌ലാമിക ധാർമിക തത്ത്വങ്ങളും നിയമങ്ങളും യഹൂദമതത്തിൽ നിന്ന് വളരെ തരംതാണതാണെന്ന് പറയുകയുണ്ടായി.
കൂടാതെ യമനെറ്റ് ജമറിക്കെഴുതിയ ലേഖനത്തിൽ മൈമൊനൈഡസ് മുഹമ്മദിനെ ഒരു " ഹാംഷുഗ " – (ആ ഭ്രാന്തൻ) എന്ന് വിളിക്കുകയൂണ്ടായി.
മദ്ധ്യകാല ക്രിസ്തുമതത്തിൽ
പല ക്രിസ്ത്യാനികളുടെയും വീക്ഷണം മുഹമ്മദിന്റെ വരവ് ബൈബിൾ മുൻകൂട്ടി പറഞ്ഞിരുന്നുവെന്നാണ്.
ഉല്പത്തി 16:12 ആണ് അതിനു ആധാരമായുപയോഗിക്കുന്നത്.
അവിടെ "ഇസ്മായേൽ ഒരു കാട്ടാളനാണെന്നും" അവന്റെ കൈ "സകല മനുഷ്യരുടെ നേർക്കും" പോകുമെന്ന് വിവരിച്ചിരിക്കുന്നു.
ഇത് മുഹമ്മദിൽ നിവർത്തിയായതായി ബിഹി പറയുന്നു, കാരണം അഫ്രിക്കയിലും എശിയയിലും യൂറോപ്പിലും ഇസ്‌ലാമികർ വൻസ്വാധിനം ചെലുത്തുകയും സകലരെയും എതിർക്കുകയും അടിച്ചമർത്തുകയും ചെയ്യുന്നതായി അദ്ദേഹം പറഞ്ഞു.
1391-ൽ പേർഷ്യൻ പണ്ഡിതനും ചക്രവർത്തിയായ മാനുവേൽ പലെലോഗോസ് രണ്ടാമനും നടത്തിയ ഒരു സംഭാഷണം ഇപ്രകാരം പറയുന്നു:
മുഹമ്മദ് മാനവരാശിക്ക് എന്ത് നന്മയാണ് വരുത്തിയതെന്ന് ഒന്ന് പറയാമോ?
വാളുപയോഗിച്ച് ഇസ്‌ലാം അടിച്ചേൽപ്പിക്കണമെന്ന അദ്ദേഹത്തിന്റെ നയം കുറേ രക്തച്ചൊരിച്ചിലും മനുഷ്യത്വരഹിതമായ പ്രവൃത്തികളും വരുത്തിവച്ചെന്ന് നിങ്ങൾ കണ്ടെത്തും.
വിശ്വാസം മനസ്സിലാണ് ഉണ്ടാകേണ്ടത്, ദേഹത്തിലല്ല.
ആരെയെങ്കിലും ഒരു മതത്തിലേക്ക് ആകർഷിക്കുന്നത് അവരുടെ യുക്തിപൂർവ്വമായ തത്ത്വങ്ങളുടെ അടിസ്ഥാനത്തിലായിരിക്കണം, അല്ലാതെ കേവലം നിർബന്ധത്താലും പീഡനത്താലും ആയിരിക്കരുത്.
ഒരു സാധാരണ മനുഷ്യനെ ആകർഷകനാക്കുന്നത് വിശ്വസിക്കാവുന്ന ന്യായവാദങ്ങളിലൂടെ ആയിരിക്കണം അല്ലാതെ യുദ്ധമോ, ഭയപെടുത്തലോ കൊണ്ട് ആയിരിക്കരുത്.
നവോത്ഥാന യുറോപ്പിൽ
ഒഫ് ദി സ്റ്റാൻഡേർഡ് ഒഫ് ടെയ്സ്റ്റ് എന്ന ഉപന്യാസത്തിൽ ഡേവിഡ് ഹ്യും ഇങ്ങനെ എഴുതി: ഖുറാൻ "ധാർമ്മികത ഇല്ലാത്ത" ഒരു "പ്രവാചകനെന്ന് നടിക്കുന്ന" വ്യക്തിയുടെ  "അപാർത്ഥക പ്രകടനമാണ്".
ഇസ്‌ലാമിക ഗ്രന്ഥങ്ങളുടെ യാഥാർത്ഥ്യത വിശ്വസനീയത
ഇസ്‌ലാമിക വേദങ്ങൾ തെറ്റില്ലാത്തവയാണെന്നും ജ്ബ്രീൽ ദൂതൻ മുഹമ്മദിനെ അറിയിച്ചതാണെന്നും മുസ്‌ലിംകൾ പറയുന്നു.
എന്നാൽ വിമർശകർ ഖുറാനിലും മറ്റ് വേദങ്ങളിലും കാണപ്പെടുന്ന ചില ഭാഗങ്ങൾ പരസ്പരവിരുദ്ധവും മനസ്സിലാക്കാൻ ബുദ്ധിമുട്ടുള്ളതുമാണെന്ന് വാദിക്കുന്നു.
ജ്യോതിശാസ്ത്രവുമായി ഒത്തുപോകുന്നതല്ല എന്ന് പറയുന്നു.
കൂടാതെ സാത്താൻ മുഹമ്മദിനെ വഴിതെറ്റിച്ച് രണ്ട് വാക്യങ്ങൾ ഖുറാനിൽ ഉൾപ്പെടുത്തിയെന്നും എന്നാൽ പിന്നീട് ഗബ്രിയേൽ മാലാഖ അതു ഒഴിവാക്കിയെന്നും ഇസ്‌ലാമിക പാരമ്പര്യങ്ങളിൽ കാണപ്പെടുന്നു.
ഹദീഥ്
ഹദീഥ് എന്നത് ഖുർആൻ കഴിഞാൽ പിന്നെ മുസ്‌ലീങ്ങളുടെ പ്രധാന ഗ്രന്ഥമാണ്.
ഇസ്‌ലാമിലെ പഞ്ചസ്തംഭങ്ങൾ എന്നതുപോലെയുള്ള വിശ്വാസങ്ങൾ ഹദീഥിൽ നിന്നാണ്.
മുഹമ്മദ്ദിന്റെ ജീവചരിത്രമാണ് അതിൽ കാണപ്പെടുന്നത്.
എന്നാൽ ഈ ഗ്രന്ഥം എത്രത്തോളം ഉപയോഗിക്കണമെന്നതു സംബന്ധിച്ച് ഇസ്‌ലാമിക വിഭാഗങ്ങൾക്കിടയിൽ തന്നെ തർക്കങ്ങൾ നിലനിൽക്കുന്നു.
കൂടാതെ പല വിമർശകരാലും ഹദീഥിന്റെ ആധികാരികത ചോദ്യം ചെയപെട്ടിട്ടുണ്ട്.
മുഹമ്മദിന്റെ വ്യക്തിത്വം
പ്രവാചകൻ മുഹമ്മദിന്റെ ജീവിതത്തിലെ പല സംഭവങ്ങളെയും വിമർശകർ വിവാദവിധേയമാക്കാറുണ്ട് .
തന്റെ അമ്പത്തിരണ്ടാം വയസ്സിൽ കന്യകയായിരുന്ന ആഇശയെ വിവാഹം കഴിച്ചത് വിമർശകർ ഉയർത്തിക്കാട്ടുന്നുണ്ട്.
ആഇശയുമായി മുഹമ്മദ് ദാമ്പത്യം ആരംഭിച്ചപ്പോൾ അവരുടെ പ്രായം റിപ്പോർട്ടുകളിൽ പലതായാണ് കാണിക്കുന്നത്.
ഒൻപത് മുതൽ പത്തൊൻപത് വരെ വ്യത്യസ്തമായ റിപ്പോർട്ടുകളുണ്ട് .
ഖുറാനിൽ ക്രിസ്ത്യാനിയാകാൻ തിരുമാനിച്ച ഒരു വ്യക്തിക്കെതിരെയുള്ള ഫത്‌വാ കമ്മിറ്റിയുടെ തീരുമാനം: "അവൻ ഇസ്‌ലാം ഉപേക്ഷിക്കാൻ തീരുമാനിച്ചതിനാൽ അവനെ തിരികെ വരാനും ഖേദം അറിയിക്കാനും പ്രേരിപ്പിക്കണം. അവൻ ഖേദിക്കുന്നില്ലെങ്കിൽ ഇസ്‌ലാമിക നിയമമനുസരിച്ച് അവനെ കൊല്ലേണ്ടതാണ്."
ഖുറാൻ ഗബ്രിയേൽ ദൂതനിലൂടെ മുഹമ്മദിനു നൽകപെട്ടതാണെന്നും അത് പൂർണ്ണമാണെന്നും ഇസ്‌ലാം പറയുന്നു.
ആയതിനാൽ ഖുറാനെപറ്റിയുള്ള വിമർശനങ്ങൾ ഇസ്‌ലാമിനെതിരെയുള്ള വിമർശനമായ് തന്നെ കണക്കാക്കപെടുന്നു.
ഖുറാനെതിരെയുള്ള ചില വിമർശനങ്ങൾ ഖുറാൻ വാക്യം 4:34 ഇസ്‌ലാമിക പുരുഷന്മാർക്ക് ഭാര്യയെ വടികൊണ്ടടിച്ചു കൊണ്ട് അച്ചടക്കം പഠിപ്പിക്കാമെന്ന് പറയുന്നതായി വിമർശകർ പറയുന്നു..
(എന്നാൽ ഈ പരിഭാഷയെപറ്റി ആശയകുഴപ്പവും ഉണ്ട്, "വാഡ്രിബുഹുന്ന" എന്ന പദം "നീങ്ങി പോകുക", "അടിക്കുക",", "പതുക്കെ അടിക്കുക", "പിരിയുക" എന്നോക്കെ പരിഭാഷപെടുത്തപ്പെടുത്തുന്നുണ്ട്". ) ഖുറാനിൽ തന്നെ അക്രമങ്ങളെ പ്രോൽസാഹിപ്പിക്കുന്ന വാക്യങ്ങൾ ഉണ്ടെന്നും ആയതിനാൽ ഭീകരപ്രവർത്തനം ഇസ്‌ലാം വാദികൾ നടത്തുന്നു എന്ന് പറയുന്നതിലുപരിയായി ഇസ്‌ലാം തന്നെ പ്രേരിപ്പിക്കുന്നുവെന്നും വിമർശകർ വാദിക്കുന്നു.
മരണശിക്ഷ നടപ്പാക്കുന്നതിനെ പലരും വിമർശിച്ചിരിക്കുന്നു.
ഖുറാൻ മറ്റ് വിശുദ്ധ ഗ്രന്ഥങ്ങളുമായി യോജിപ്പിലല്ലെന്നും, മറിച്ച് മറ്റ് മതങ്ങളെ വിമർശിക്കുകയും, ആക്രമിക്കുകയും, മറ്റു മതക്കാരെ വെറുക്കുന്നതിനെയും പ്രോൽസാഹിപ്പികയാണെന്നും ചില വിമർശകർ പറയുന്നു..
നരകവും നിത്യശിക്ഷയും
ശിക്ഷ ലഭിക്കുമെന്ന ഭയം, നരകത്തിൽ പോകും എന്ന ഭയം, വിശ്വാസികൾക്ക് മരണാനന്തരം ലഭിക്കുന്ന പ്രതിഫലം എന്നിവ പോലെയുള്ള തത്ത്വങ്ങൾ ഉപയോഗിച്ചുകൊണ്ടാണ് ഇസ്‌ലാം വിശ്വാസികളെ അടിച്ചമർത്തുന്നതെന്നും, അല്ലാതെ യുക്തിപൂർവ്വകമായ തത്ത്വങ്ങളാലോ അല്ലെങ്കിൽ തെളിവുകളാലോ അല്ല എന്നും വിമർശകർ പറയുന്നു.
നരകത്തിലേക്കു പോകുന്നവരിൽ ഭുരിപക്ഷവും സ്ത്രീകളാണെന്ന് മുഹമ്മദ് പറഞ്ഞതും ചുണ്ടിക്കാണിക്കപെടുന്നു.
വിമർശനങ്ങൾക്കുള്ള പ്രതികരണങ്ങൾ
ജോൺ എസ്പോസിറ്റോ ഇസ്‌ലാമിനെയും ഇസ്‌ലാമിക ലോകത്തെയും കുറിച്ച് നിരവധി ആമുഖ ഗ്രന്ഥങ്ങൾ എഴുതിയിട്ടുണ്ട്.
തീവ്രവാദ ഇസ്‌ലാമിന്റെ ഉയർച്ച, സ്ത്രീകളുടെ മൂടുപടം, ജനാധിപത്യം തുടങ്ങിയ വിഷയങ്ങൾ അദ്ദേഹം അഭിസംബോധന ചെയ്തു.
"പാൻ-ഇസ്‌ലാമികത" എന്ന് വിളിക്കുന്നതിനെ എസ്പോസിറ്റോ ശക്തമായി എതിർക്കുന്നു.
ഇസ്‌ലാമിന്റെയും മുസ്‌ലിം ലോകത്തിന്റെയും ആഗോളമാധ്യമങ്ങളിലെ പ്രതിനിധാനം പലപ്പോഴും ഏകശിലാരൂപമായാണ്, അതിൽ എല്ലാ മുസ്‌ലിംകളും ഒരുപോലെയാണ്.
ഈ കാഴ്ചപ്പാട് വെച്ച് മുസ്‌ലിം ലോകത്തിലെ നാനാത്വവും അഭിപ്രായവ്യത്യാസങ്ങളും വിശദീകരിക്കാൻ കഴിയില്ല എന്ന് അദ്ദേഹം വാദിക്കുന്നു .
വില്യം മോണ്ട്ഗോമറി വാട്ട് തന്റെ മുഹമ്മദ്: പ്രോഫെറ്റ് ആന്റ് സ്റ്റേറ്റ്സ്മാൻ എന്ന പുസ്തകത്തിൽ വാദിക്കുന്നു, മുഹമ്മദിനെതിരെ ആരോപിക്കപ്പെടുന്ന വീഴ്ചകൾ ആ കാലഘട്ടത്തിലെ നാട്ടുനടപ്പുകൾ വെച്ച് വിലയിരുത്തിയാൽ മതി .
ഇസ്‌ലാമിനോടുള്ള വിമർശനങ്ങൾക്ക് പിന്നിൽ, പടിഞ്ഞാറിന്റെ ശത്രുതയുടെ നീണ്ട ചരിത്രമാണെന്ന് കാരെൻ ആംസ്ട്രോംഗ് വിശ്വസിക്കുന്നു.
മുഹമ്മദിന്റെ അധ്യാപനങ്ങൾ സമാധാനത്തിന്റെയും സഹിഷ്ണുതയുടെയും ദൈവശാസ്ത്രമാണ്.
ഖുർആൻ ആവശ്യപ്പെടുന്ന വിശുദ്ധ യുദ്ധം നീതിയുക്തവും മാന്യവുമായ ഒരു സമൂഹത്തിനായുള്ള പോരാട്ടമാണ്.
അത് ഓരോ മുസ്‌ലിമിന്റെയും കടമയാണെന്നും ആംസ്ട്രോംഗ് അഭിപ്രായപ്പെടുന്നു .
ഇസ്‌ലാം ത്രൂ വെസ്റ്റേൺ ഐസ് എന്ന ലേഖനത്തിൽ എഡ്വേർഡ് സെയ്ദ് എഴുതുന്നു, ഇസ്‌ലാമിനെ നീചസ്ഥാനത്ത് പ്രതിഷ്ഠിക്കുന്നതാണ് ഓറിയന്റലിസ്റ്റ് ചിന്തയുടെ ധാര.
ഓറിയന്റലിസ്റ്റ് രചനകളിൽ പ്രത്യക്ഷമായ പക്ഷപാതിത്വം ഉണ്ടെന്നും, അത് പണ്ഡിതരുടെ സാംസ്കാരിക പശ്ചാത്തലത്തിന്റെ പ്രതിഫലനമാണെന്നും അദ്ദേഹം വാദിക്കുന്നു.
ഇത്തരം പണ്ഡിതർ മതപരവും, മാനസികവും, രാഷ്ട്രീയവുമായ കാരണങ്ങളാൽ ഇസ്‌ലാമിനെ ശത്രുതയോടും ഭയത്തോടും കൂടി നോക്കിക്കാണുന്നു, പാശ്ചാത്യരെ സംബന്ധിച്ചിടത്തോളം ഇസ്‌ലാം ഒരു ശക്തനായ എതിരാളി മാത്രമല്ല, ക്രിസ്തുമതത്തോടുള്ള വൈകി വന്ന വെല്ലുവിളിയായും ഓറിയന്റലിസ്റ്റുകൾ കാണുന്നു .
ഇസ്ലാമോഫാസിസം ഇംഗ്ലീഷ് വിലാസം https://ml.wikipedia.org/wiki/Islamofascism
ഇരുപത്തിയൊന്നാം നൂറ്റാണ്ടിന്റെ ആരംഭകാലത്തെ ചില പ്രത്യേക ഇസ്ലാമികമുന്നേറ്റങ്ങൾക്ക് ഇരുപതാം നൂറ്റാണ്ടാരംഭത്തിൽ യൂറോപ്പിലുണ്ടായിരുന്ന വിവിധ ഫാസിസ്റ്റ് പ്രസ്ഥാനങ്ങൾ, പിൽക്കാലത്തെ നവഫാസിസ്റ്റ് പ്രസ്ഥാനങ്ങൾ, സമഗ്രാധിപത്യങ്ങൾ എന്നിവയുമായി ഉള്ളതായി പറയപ്പെടുന്ന സമാനതകളെ സൂചിപ്പിക്കാൻ ഉപയോഗിക്കുന്ന വിവാദപരമായ ഒരു നവസംജ്ഞയാണ് ഇസ്ലാമോഫാസിസം അല്ലെങ്കിൽ ഇസ്ലാമിക് ഫാസിസം .
ഇസ്ലാമോഫാസിസം ഫാസിസ്റ്റുകളെ പോലെ മനുഷ്യന്റെ ജീവനും സ്വത്തിനും വിലകൽപ്പിക്കാത്തതും ജൂതന്മാരെയും ജനാധിപത്യത്തെയും എതിർക്കുന്നതും ആണെന്ന് വാദിക്കപ്പെടുന്നു.
യഥാർത്ഥവും അല്ലാത്തതുമായ വിവേചനങ്ങൾക്ക് എതിരെ പ്രതികാരം ചെയ്യാൻ ഇത് നിർബന്ധിക്കുന്നു.
സെപ്റ്റംബർ 11ലെ ഭീകരാക്രമണത്തിന് കാരണം ഇസ്ലാമോഫാസിസം ആണെന്ന് അമേരിക്കൻ പ്രസിഡന്റ് ജോർജ്ജ് ബുഷ് അഭിപ്രായപ്പെട്ടു.
എന്നാൽ ഇങ്ങനെ അല്ല എന്ന് ഉസാമ ബിൻ ലാദനും അഭിപ്രായപ്പെട്ടിരുന്നു.
ന്യൂ ഓക്സ്ഫഡ് അമേരിക്കൻ ഡിക്ഷണറിയിലും ഓക്സ്ഫഡ് ഇംഗ്ലീഷ് ഡിക്ഷണറിയിലും ഇസ്ലാമോഫാസിസം ഉൾപ്പെടുത്തിയിട്ടുണ്ട്.
പണ്ഡിതന്മാരും പത്രപ്രവർത്തകരും ഒരുപോലെ ഇസ്ലാമോഫാസിസം എന്ന സംജ്ഞയെ വിമർശിച്ചിട്ടുണ്ട്.
ചരിത്രപരമായി ശരിയല്ലാത്തതും ലളിതവത്കരിച്ചതുമാണീ പദമെന്ന് ചരിത്ര- രാഷ്ട്രമീമാംസ പണ്ഡിതന്മാർ കണക്കാക്കുന്നു .
കുപ്രചരണം, വിരോധം പ്രകടിപ്പിക്കൽ എന്നീ ലക്ഷ്യംവെച്ച്  ഈ പദത്തെ ഉപയോഗപ്പെടുത്തുന്നു എന്നും വിമർശനമുണ്ട് .
"നാഷനൽ റിവ്യൂ" കോളമിസ്റ്റ് ജോസഫ് സൊബ്‌റാൻ, ന്യൂയോർക്ക് ടൈംസ് കോളമിസ്റ്റ് പോൾ ക്രുഗ്മാൻ എന്നീ വിമർശകർ അഭിപ്രായപ്പെടുന്നത്  "ഭീകരതെക്കെതിരായ യുദ്ധം" പ്രഖ്യാപികുന്നവരുടെ കേവല കുപ്രചരണ സംജ്ഞയല്ലാതെ മറ്റൊന്നുമല്ല  ഇസ്ലാമോഫാസിസം" എന്നാണ്".
സുരക്ഷാവിദഗ്ദ്ധൻ ഡാനിയൽ ബെഞ്ചമിൻ, രാഷ്ട്രതന്ത്രശാസ്ത്രജ്ഞൻ നോർമൻ ഫിൻ‌കെൽസ്റ്റെൻ, "ദ അമേരിക്കൻ കൺസർ‌വേറ്റീവ്" കോളമിസ്റ്റ് ഡാനിയൽ ലാറിസൺ എന്നിവർ അവകാശപ്പെടുന്നത് ഒരു പ്രചരണസംജ്ഞയായി ഉപയോഗിക്കുന്ന ഈ പദം യാതൊരു അർത്ഥവുമില്ലാത്തതാണ്‌.
ബെഞ്ചമിൻ പറയു ന്നു: ജിഹാദികൾ ഫാസിസ്റ്റ് ത്വത്വശാസ്ത്രം സ്വീകരിക്കുക എന്നത് ബുദ്ധിശൂന്യതയാണ്‌.
കാരണം ഫാസിസം മുസോളിനിയും അദ്ദേഹവുമായി ബന്ധപ്പെട്ടവരും വികസിപ്പിച്ചിട്ടുള്ളതാണ്‌ എന്നത് തന്നെ.
സാംസ്കാരിക ചരിത്രകാരൻ റിച്ചാർഡ് വെബ്‌സ്റ്റർ പറയുന്നത് വിവിധ രാഷ്ട്രീയ ത്വതസംഹിതകളേയും ഭീകര-നുഴഞ്ഞ് കയറ്റ വിഭാഗങ്ങളെയും,മത വിഭാഗങ്ങളേയും ഒറ്റ വിഭാഗമാക്കി ഇസ്ലാമോഫാസിസമെന്ന പദത്തിലേക്ക് ചുരുക്കുന്നത് ഭീകരത എന്ന പ്രതിഭാസത്തെ അതീവ ലളിതവത്കരണം നടത്തുന്ന ഏർപ്പാടായിരിക്കും.
കൺസർ‌വേറ്റീവ് ബ്രിട്ടീഷ് ചരിത്രകാരൻ നെയ്ൽ ഫെർഗ്സൻ ചൂണ്ടിക്കാട്ടുന്നത് തികച്ചും തെറ്റിദ്ധരിപ്പിക്കുന്ന കാഴ്ചപ്പാടാണ്‌ ഇസ്ലാമോഫാസിസം എന്ന പദം എന്നാണ്‌.
മറ്റൊരു ലോകയുദ്ധം ചെയ്യുന്ന മഹത്തായ തലമുറയാണ്‌ നമ്മൾ എന്ന  ചിന്താഗതി സൃഷ്ടിക്കാനുള്ള ഒരു മാർഗ്ഗം മാത്രമാണിത് എന്നും അദ്ദേഹം പറയുന്നു" .
റിസ അസ്‌ലൻ അവകാശപ്പെടുന്നത് അൽ-ഖൊയ്ദ പോലുള്ള സംഘടനകളെ വിശദീകരിക്കുമ്പോൾ ഈ പദം യുക്തിരഹിതമാണ്‌ എന്നു അനുഭവപ്പെടും എന്നാണ്‌.
അതായത് അൽ-ഖൊയ്ദ ദേശവിരുദ്ധ ശക്തികളാണങ്കിൽ ഫാസിസം തീവ്രദേശിയയാണ്‌ .
മാധ്യമ പ്രവർത്തകരുടെയും മുസ്ലിം വിഭാഗത്തിലും മാത്രമൊതുങ്ങി നിൽക്കുന്നതല്ല ഈ പദത്തിനെതിരായ വിമർശനം.
കൺസർ‌വേറ്റീവ് എഴുത്തുകാരനും സന്നദ്ധപ്രവർത്തകനുമായ ഡേവിഡ് ഹോറൊവിറ്റ്സ് 2007 ൽ പ്രഭാഷണങ്ങളുടെയും പ്രതിഷേധങ്ങളുടെയും ഒരു പരമ്പരക്ക്(ഇസ്ലാമോഫാസിസ അവബോധ വാരം) കോളേജ് കാമ്പസുകളിൽ തുടക്കമിടുകയുണ്ടായി" .
ചുരുങ്ങിയത് 40 സർ‌വ്വകലാശാലകളെങ്കിലും ഔദ്യോഗികമായി തന്നെ ഈ പരിപാടിയിൽ നിന്ന് വിട്ടുനിൽക്കാൻ തീരുമാനിച്ചു .
വിവിധ കോളേജ് കാമ്പസുകളിൽ നിന്നുള്ള മുസ്ലിംകളും അമുസ്ലിംകളും അടക്കമുള്ള നിരവധി പഠിതാക്കൾ ഈ പരിപാടിക്കെതിരെ എതിർപ്പുമായി രംഗത്ത് വന്നു.
കാമ്പസിലെ ഒരു റിപ്പബ്ലിക്കൻ ഗ്രൂപ്പെങ്കിലും ഈ പരിപാടിയിൽ നിന്ന് വിട്ടുനിന്നിട്ടുണ്ട് .
2008 ഏപ്രിൽ മാസത്തിൽ അസ്സോസിയേറ്റഡ് പ്രസ്സ് ഇങ്ങനെ റിപ്പോർട്ട്  ചെയ്തു:"യു .എസ്.സ്റ്റേറ്റ് വിഭാഗവും ഹോംലാന്റ് സെക്ക്യൂരിറ്റി വിഭാഗവും ഉൾപ്പെടുന്ന അമേരിക്കൻ ഫെഡറൽ ഏജൻസി ഇസ്ലാമോഫാസിസം എന്ന പദം ഉപയോഗിക്കരുതെന്ന് ഒരു 14 ഇന മെമ്മോയിലൂടെ എക്സ്ട്രീമിസ്റ്റ് മെസ്സേജിംഗ് ബ്രാഞ്ച്(നാഷണൽ കൗണ്ടർടെററിസം സെന്ററിന്റെ ഒരു വിഭാഗം) നിർദ്ദേശിച്ചു. മുസ്ലിം ശ്രോതാക്കളിലും മാധ്യമങ്ങലിലും "ഭീകരതക്കെതിരായ യുദ്ധം" എന്ന പ്രഖ്യാപനത്തിന്റെ മെച്ചപ്പെട്ട അവതരണം ലക്ഷ്യം വെച്ച് മെമ്മോ പറയുന്നു:പ്രേക്ഷകരുമായി നമ്മൾ ആശയവിനിമയം നടത്തുകയാണ്‌;പോരാടുകയല്ല. നിരവധി മുസ്ലിംകൾ തെറ്റായി പരിഗണിക്കുന്ന ഇസ്ലാമോഫാസിസം എന്ന സംജ്ഞ ഉപയോഗിച്ച് അവരെ അവഹേളിക്കുകയോ അവരിൽ ആശയക്കുഴപ്പമുണ്ടാക്കുകയോ ചെയ്യരുത്" .
ഫാസിസത്തിന്റെ ആധികാരിക വക്താവായ വാൾട്ടർ ലാക്വർ, ഈ പദത്തെയും ഇതുമായി ബന്ധപ്പെട്ട പദങ്ങളേയും വിശകലനം ചെയ്തുകൊണ്ട് ഇങ്ങനെ ഉപസംഹരിക്കുന്നു: ഇസ്ലാമോഫാസിസം , ഇസ്ലാമോഫോബിയ ,സെമിറ്റിക് വിരുദ്ധത എന്നീ പദങ്ങൾ ഓരോന്നും അതിന്റേതായ രീതിയിൽ അനുചിതമായ സംജ്ഞയാണ്‌.
പക്ഷേ രാഷ്ട്രീയ നിഘണ്ടുവിൽ നിന്ന് അത് നീക്കം ചെയ്യാൻ കഴിയുമോ എന്ന് സംശയമാണ്.
" ‌‌.
ഇതുംകാണുക ഇസ്ലാംപേടി അവലംബം
ഇസ്ലാമിക് സൊസൈറ്റി ഓഫ് നോർത്ത് അമേരിക്ക ഇംഗ്ലീഷ് വിലാസം https://ml.wikipedia.org/wiki/Islamic_Society_of_North_America
അമേരിക്കയിൽ സജീവമായി പ്രവർത്തിക്കുന്ന ഇസ്‌ലാമിക പ്രസ്ഥാനമാണ് ഇസ്ന .
Islamic Society of North America ( ISNA ),  .
1963 ലാണ് ഇസ്‌ന രൂപീകൃതമാകുന്നത്.
ലോക ഇസ്ലാമിക പ്രസ്ഥാനങ്ങളുടെ ചുവടുപിടിച്ച് തങ്ങളുടേതായ സാഹചര്യങ്ങൾക്കനുസൃതമായി നയരൂപീകരണം നടത്തിയും അമേരിക്കൻ മുസ്ലിം സമൂഹത്തെ ബോധവത്കരിച്ചും 49 വർഷമായി 'ഇസ്‌ന' പ്രവർത്തിച്ചുകൊണ്ടിരിക്കുന്നു.
പ്രസിഡന്റ്: ഇമാം മുഹമ്മദ് മാജിദ്.
ഇസ്ലാമിക വിഷയങ്ങളെ കൂടാതെ ഉത്തര അമേരിക്കയിലെ ജനകീയ പ്രശ്നങ്ങളിലും മനുഷ്യാവകാശ പ്രശ്നം ഇസ്ന സജീവമായി ഇടപെട്ടു കൊണ്ടിരിക്കുന്നുണ്ട്.
ഒരു പ്രസിഡന്റ്, രണ്ട് വൈസ്പ്രസിഡന്റുമാർ, ഒരു ജനറൽ സെക്രട്ടറി, എക്സിക്യൂട്ടീവ് കൌൺസിൽ, കൂടിയാലോചനാ സമിതി എന്നിവയാണ് ഇസ്നയുടെ നേതൃഘടന.
പ്രസിഡന്റിനും ജനറൽ സെക്രട്ടറിക്കും കനേഡിയനോ അമേരിക്കക്കാരനോ ആവാം.
വൈസ്പ്രസിഡന്റ് പദവി ഒരു രാജ്യത്തെ പ്രതിനിധീകരിച്ചാണ്.
ഒരു അമേരിക്കകാരൻ, ഒരു കനേഡിയൻ എന്ന രീതിയിലാണ് വ്യവസ്ഥ ചെയ്തിരിക്കുന്നത്.
ഇസ്നയുടെ മജ്ലിസ് ശൂറയി(കൂടിയാലോചനാ സമിതി) ലെ പ്രാതിനിധ്യം ബഹുസ്വരമാണ്.
എല്ലാ വിംഗുകളിലെയും ആളുകളുടെ സാന്നിദ്ധ്യം ഇതിൽ ഉറപ്പുവരുത്തുന്നു.
കൂടാതെ രൂപീകരണം മുതൽ പ്രസ്ഥാനത്തിന്റെ കൂടെയുള്ള എല്ലാ മെമ്പർമാരും മജ്ലിസ് ശൂറയിലെ അംഗങ്ങളാണ്.
സ്റുഡൻസ് വിംഗ്, എഞ്ചിനീയറിംഗ് വിംഗ്, സ്കൂൾ മാനേജ്മെന്റ് വിഭാഗം, ശാസ്ത്രജ്ഞന്മാർ, മീഡിയ വിഭാഗം, വനിതാ സംഘടനകളുടെ നേതാക്കൾ തുടങ്ങിയവയിലെ നേതൃനിരകളും ചേർന്നാണ് മജ്ലിസ് ശൂറ രൂപപ്പെടുത്തിയിരിക്കുന്നത്.
അവലംബം പുറത്തേക്കുള്ള കണ്ണികൾ ISNA Website ISNA's Mission and Values Archived 2011-08-09 at the Wayback Machine .
എലൂരു (ലോകസഭാ മണ്ഡലം)
ആന്ധ്രാപ്രദേശിലെ ഇരുപത്തിയഞ്ച് ലോക്സഭാ മണ്ഡലങ്ങളിലൊന്നാണ് എലൂരു ലോകസഭാ മണ്ഡലം .
ഏഴ് അസംബ്ലി മണ്ഡലങ്ങളുള്ള ഇത് പശ്ചിമ ഗോദാവരി ജില്ലയിൽ ഉൾപ്പെടുന്നു .
എലൂരു നിയോജകമണ്ഡലം നിലവിൽ ഇനിപ്പറയുന്ന നിയമസഭാ വിഭാഗങ്ങൾ നിയോജകമണ്ഡലം നമ്പർ പേര് ( എസ്‌സി / എസ്ടി / ഒന്നുമില്ല) 182 ഉങ്കുതുരു ഒന്നുമില്ല 183 ദെൻഡുലൂരു ഒന്നുമില്ല 184 എലുരു ഒന്നുമില്ല 186 പോളവാരം എസ്ടി 187 ചിന്താലപുടി എസ്.സി. 189 നുസ്വിദ് ഒന്നുമില്ല 192 കൈകലൂർ ഒന്നുമില്ല പാർലമെന്റ് അംഗങ്ങൾ വർഷം വിജയി പാർട്ടി 1952 കോണ്ട്രു സുബ്ബറാവു കമ്മ്യൂണിസ്റ്റ് പാർട്ടി ഓഫ് ഇന്ത്യ ബയ്യ സൂര്യനാരായണ മൂർത്തി കമ്മ്യൂണിസ്റ്റ് പാർട്ടി ഓഫ് ഇന്ത്യ 1957 മോത്തി വേദ കുമാരി ഇന്ത്യൻ നാഷണൽ കോൺഗ്രസ് 1962 വി.വിമല ദേവി കമ്മ്യൂണിസ്റ്റ് പാർട്ടി ഓഫ് ഇന്ത്യ 1967 കൊമ്മറെഡ്ഡി സൂര്യനാരായണൻ ഇന്ത്യൻ നാഷണൽ കോൺഗ്രസ് 1971 കൊമ്മറെഡ്ഡി സൂര്യനാരായണൻ ഇന്ത്യൻ നാഷണൽ കോൺഗ്രസ് 1977 കൊമ്മറെഡ്ഡി സൂര്യനാരായണൻ ഇന്ത്യൻ നാഷണൽ കോൺഗ്രസ് 1980 സുബ്ബറാവു ചൗധരി ചിറ്റൂരി ഇന്ത്യൻ നാഷണൽ കോൺഗ്രസ് 1984 ബൊല്ല ബുള്ളി രാമയ്യ തെലുങ്ക് ദേശം പാർട്ടി 1989 ഗട്ടാമനേനി കൃഷ്ണ ഇന്ത്യൻ നാഷണൽ കോൺഗ്രസ് 1991 ബൊല്ല ബുള്ളി രാമയ്യ തെലുങ്ക് ദേശം പാർട്ടി 1996 ബൊല്ല ബുള്ളി രാമയ്യ തെലുങ്ക് ദേശം പാർട്ടി 1998 മഗന്തി വെങ്കിടേശ്വര റാവു ഇന്ത്യൻ നാഷണൽ കോൺഗ്രസ് 1999 ബൊല്ല ബുള്ളി രാമയ്യ തെലുങ്ക് ദേശം പാർട്ടി 2004 കാവൂരി സാംബ ശിവ റാവു ഇന്ത്യൻ നാഷണൽ കോൺഗ്രസ് 2009 കാവൂരി സാംബ ശിവ റാവു ഇന്ത്യൻ നാഷണൽ കോൺഗ്രസ് 2014 മഗന്തി വെങ്കിടേശ്വര റാവു തെലുങ്ക് ദേശം പാർട്ടി 2019 കോട്ടഗിരി ശ്രീധർ വൈ എസ് ആർ കോൺഗ്രസ് പാർട്ടി ഇതും കാണുക ആന്ധ്രപ്രദേശ് നിയമസഭയിലെ മണ്ഡലങ്ങളുടെ പട്ടിക പരാമർശങ്ങൾ പുറംകണ്ണികൾ എലൂരു ലോക്സഭാ മണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും ↑ ↑
എലെ, ഡെക്കാസെ ഇംഗ്ലീഷ് വിലാസം https://ml.wikipedia.org/wiki/Count_Decazes
ഫ്രഞ്ച് രാജ്യതന്ത്രജ്ഞനായിരുന്ന എലെ, ഡെക്കാസെ 1780 സെപ്റ്റംബർ 28-ന് ജനിച്ചു .
നിയമബിരുദമെടുത്തശേഷം 1806 മുതൽ ന്യായാധിപനായി സേവനമനുഷ്ഠിച്ചു തുടങ്ങി.
ലൂയി XVIII-നെ പിന്തുണച്ചിരുന്ന ഡെക്കാസെ 1815 ജൂലൈയിൽ പൊലീസ് വകുപ്പിൽ പ്രിഫക്റ്റ് ആയി നിയമിതനായി.
സെപ്റ്റ്ബറിൽ പൊലീസ് വകുപ്പിന്റെ മന്ത്രിയാകുവാനും സാധിച്ചു.
ഈ കാലഘട്ടത്തിൽ മിതവാദി നേതാവായിത്തീർന്നിരുന്ന ഇദ്ദേഹം തീവ്രവാദികൾക്കു ഭൂരിപക്ഷമുണ്ടായിരുന്ന ചേംബർ ഒഫ് ഡെപ്യൂട്ടീസ് പിരിച്ചുവിടാൻ ചക്രവർത്തിയെ നിർബന്ധിച്ചു (1816 ആഗസ്റ്റ് ).
തുടർന്ന് ഒക്ടോബറിൽ നടന്ന തെരഞ്ഞെടുപ്പിൽ കൃത്രിമ മാർഗങ്ങളിലൂടെ മിതവാദികൾക്കു ഭൂരിപക്ഷം ലഭിക്കത്തക്ക സാഹചര്യമൊരുക്കി.
ആഭ്യന്തര മന്ത്രിയായി
ജീൻ ഡിസ്സോളിന്റെ നേതൃത്വത്തിലുള്ള മന്ത്രിസഭയിൽ 1818-ൽ ഇദ്ദേഹം ആഭ്യന്തരകാര്യ മന്ത്രിയായി നിയമിതനായി.
ചില ഭരണപരിഷ്കാരങ്ങൾ നടപ്പിലാക്കാനുള്ള ഇദ്ദേഹത്തിന്റെ ശ്രമം തീവ്രവാദികളുടെ എതിർപ്പുമൂലം ഫലവത്തായില്ല.
രാഷ്ട്രീയമായ അഭിപ്രായവ്യത്യാസം മൂലം ഡിസ്സോൾ രാജിവച്ചപ്പോൾ 1819 നവംബർ 19-ന് ഡെക്കാസെയുടെ നേതൃത്വത്തിൽ പുതിയ മന്ത്രിസഭ നിലവിൽവന്നു.
എന്നാൽ തീവ്രവാദി നേതാവായിരുന്ന ഡി ബാറിയുടെ മരണത്തിനുത്തരവാദി ഡെക്കാസെ ആണെന്ന് ആരോപണമുണ്ടായതോടെ 1820 ഫെബ്രുവരിയിൽ അധികാരമൊഴിയേണ്ടിവന്നു.
പിന്നീട് ഡെക്കാസെ പ്രഭു പദവിയിലേക്കുയർത്തപ്പെട്ടു.
തുടർന്നിദ്ദേഹം ഇംഗ്ലണ്ടിലെ അംബാസഡറായി നിയമിതനായി.
1821-ൽ ഫ്രാൻസിൽ മടങ്ങിയെത്തി പ്രഭുസഭയിൽ അംഗമായിത്തുടർന്നു.
1860 ഒക്ടോബർ 24-ന് ഇദ്ദേഹം നിര്യാതനായി.
പുറത്തേക്കുള്ള കണ്ണികൾ http://www.britannica.com/EBchecked/topic/154961/Elie-Duke-Decazes http://www.answers.com/topic/lie-duc-decazes കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെക്കാസെ, എലെ (1780 - 1860) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
എലെന പോണിയറ്റോവ്സ്ക ഇംഗ്ലീഷ് വിലാസം https://ml.wikipedia.org/wiki/Elena_Poniatowska
ഒരു മെക്സിക്കൻ പൌരയായ പത്രപ്രവർത്തകയാണ് എലെന പോണിയറ്റോവ്സ്ക audio ⓘ .
1932 മെയ് മാസം 19 നു ഫ്രാൻസിൽ ജനിച്ച എലെന സാമൂഹ്യ രാഷ്ട്രീയ കാര്യങ്ങളിലാണ് ഏറെ ശ്രദ്ധ കേന്ദ്രീകരിച്ചിരുന്നത്, പ്രത്യേകിച്ച് സ്ത്രീകളുടെയും പാവപ്പെട്ടവരുടെയും പ്രശ്നങ്ങളിൽ.
എലെന പോണിയറ്റോവ്‌സ്ക ജനിച്ചത് ഫ്രാൻസിലെ പാരീസിൽ ഒരു ഉന്നതകുടുംബത്തിലായിരുന്നു.
മെക്സിക്കൻ വിപ്ലവ കാലത്ത് മെക്സിക്കോയിൽ നിന്ന് രക്ഷപെട്ട് എത്തിയവരാണ് എലെനയുടെ അമ്മയും കുടുബവും.
എലെനയ്ക്ക് പത്തു വയസ് പ്രായമുള്ളപ്പോൾ കുടുംബം രണ്ടാം ലോകമഹായുദ്ധത്തിൻറെ കെടുതികളിൽ നിന്നു രക്ഷനേടുവാൻ ഫ്രാൻസിൽനിന്ന് മെക്സിക്കോയിലേയ്ക്കു പോയി.
അവൾക്ക് 18 വയസു പ്രായമുള്ളപ്പോൾ ഒരു സർവ്വകലാശാലാബിരുദത്തിൻറയും പിന്തുണയില്ലാതെ “എക്സെൽസിയോർ” എന്ന ന്യൂസ്പേപ്പറിൽ എഴുതുവാനും അഭിമുഖസംഭാഷണം നടത്തുവാനും മറ്റും ആരംഭിച്ചു.
1950നും 1970നുമിടയിലുള്ള കാലത്ത് സ്ത്രീകൾക്ക് അവസരം കുറവായിരുന്ന കാലത്ത് അവൾ സാമൂഹ്യവും രാഷ്ട്രീയവുമായ പ്രശ്നങ്ങളെക്കുറിച്ച് പത്രമാധ്യമങ്ങളിൽ എഴുതുകയും സത്യവും മിഥ്യയും ചേർത്ത്  അനവധി പുസ്തകങ്ങൾ രചിക്കുകയും ചെയ്തിരുന്നു.
അവളുടെ ഏറ്റവും നല്ല കൃതിയായി അറിയപ്പെടുന്നത് "ലാ നോച്ചെ ഡെ റ്റ്ലാറ്റെലോൽക്കൊ” – ഇംഗ്ലീഷ് –("Massacre in Mexico") ആയിരുന്നു.
ഇത് 1968 ലെ മെക്സിക്കോ സിറ്റിയിലെ വിദ്യാർത്ഥി പ്രക്ഷോഭത്തെ ആസ്പദമാക്കി എഴുതിയതാണ്.
1932 ൽ ഫ്രാൻസിലെ പാരീസിൽ ഹെലീൻ എലിസബത്ത് ലൂയിസ് അമേലി പോള ഡോളോറസ് പോനിയാറ്റോവ്സ്ക അമോർ എന്ന പേരിലാണ് പോനിയാറ്റോവ്സ്ക ജനിച്ചത്.
അവരുടെ പിതാവ് പോളിഷ്-ഫ്രഞ്ച്, ജീൻ ജോസഫ് എവ്രെമണ്ട് സ്പെറി പൊനിയാറ്റോവ്സ്കി, പോളിഷ്-ലിത്വാനിയൻ കോമൺ‌വെൽത്തിന്റെ അവസാന രാജാവായ സ്റ്റാനിസ്വാ ഓഗസ്റ്റ് പോണിയാറ്റോവ്സ്കിയുമായി വിദൂര ബന്ധമുള്ള ഒരു കുടുംബത്തിൽ ജനിച്ചു.
അവലംബം കൂടുതൽ വായനയ്ക്ക് English Elena Poniatowska: an intimate biography , Michael Karl Schuessler, 2007 Through their eyes: marginality in the works of Elena Poniatowska, Silvia Molina and Rosa Nissán , Nathanial Eli Gardner, 2007 Reading the feminine voice in Latin American women's fiction: from Teresa de la Parra to Elena Poniatowska and Luisa Valenzuela , María Teresa Medeiros-Lichem, 2002 The writing of Elena Poniatowska: engaging dialogues , Beth Ellen Jorgensen, 1994 Spanish Viento, galope de agua; entre palabras: Elena Poniatowska , Sara Poot Herrera, 2014 La palabra contra el silencio, Elena Poniatowska ante la crítica , Nora Erro-Peralta y Magdalena Maiz-Peña (eds.), 2013 Catálogo de ángeles mexicanos : Elena Poniatowska , Carmen Perilli, 2006 Elenísima : ingenio y figura de Elena Poniatowska , Michael Karl Schuessler, 2003 Me lo dijo Elena Poniatowska : su vida, obra y pasiones , Esteban Ascencio, 1997 Elena Poniatowska , Margarita García Flores, 1983 പുറംകണ്ണികൾ Elena Poniatowska എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രചനകൾ എലെന പോണിയറ്റോവ്സ്ക ലൈബ്രറികളിൽ ( വേൾഡ്കാറ്റ് കാറ്റലോഗ്) A reading by Elena Poniatowska at Sonoma State University യൂട്യൂബിൽ Elena Poniatowska: The Anti-Princess
എലെയ്ൻ നാലി ഇംഗ്ലീഷ് വിലാസം https://ml.wikipedia.org/wiki/Elaine_Nalee
ദക്ഷിണാഫ്രിക്കൻ നടിയാണ് എലെയ്ൻ നാലി.
ജനപ്രിയ പരമ്പരകളായ സർഫേസ്, സ്റ്റാർ ട്രെക്ക്: ദി നെക്സ്റ്റ് ജനറേഷൻ, സ്ലീപ്പി ഹോളോ എന്നിവയിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.